මහේෂන් සඳහන් කළේ විවිධ කාණ්ඩ ඉලක්ක කරගෙන කොරෝනා පරීක්ෂණ තවදුරටත් සිදුකෙරෙන බවයි.පවතින අවදානම සැලකිල්ලට ගෙන යාපනය නගරයේ කොටසකට සහ තිරුනෙල්වේලි ප්‍රදේශයේ කොටසකට ද සංචරණ සීමා පනවා තිබෙනවා.ඊයේ වැඩිම ආසාදිතයින් පිරිසක් තුන්වන දිනටත් වාර්තා වූයේ යාපනය දිස්ත්‍රික්කයෙන් වන අතර, එම සංඛ්‍යව 63ක්.කොරෝනා ව්‍යාප්තිය සැලකිල්ලට ගනිමින් යාපනය අධ්‍යාපන කලාපයේ සියලු පාසල් අද සිට සතියක් වසා දැමීමට ද බලධාරීන් පියවර ගත්තා.යාපනය දිස්ත්‍රික්කයේ සිට වෙනත් දිස්ත්‍රික්ක වෙත ගමන් කරන මගී ජනතාවට කොරෝනා පරීක්ෂණ සිදුකිරීමට ද සෞඛ්‍ය අංශ පියවර ගෙන තිබෙනවා.මේ අතර, තලාව ප්‍රාදේශීය සභාවේ සභාපති, උප සභාපති ඇතුලු මන්ත්‍රීවරුන් 7දෙනෙකු, සහ කාර්ය මණඩලයේ 20 දෙදෙනෙකුට මෙන්ම ඔවුන්ගේ ආශ්‍රිතයින් ඇතුළු 29 දෙනෙකුට කොරෝනා වෛරසය ආසාදනය වී ඇති බව අද තහවුරු වී තිබෙනවා.එමෙන්ම, බස්නාහිර පළාතේ සියලු ශ්‍රේණි වල  අධ්‍යන කටයුතු සෞඛ්‍ය මාර්ගෝපදේෂ යටතේ අද ආරම්භ කෙරුණා.